ddrg/super_eurlex huggingface dataset:
1.

În conformitate cu următoarele dispoziții din prezentul regulament de procedură și pentru deciziile în privința cărora, în temeiul tratatelor, membrii Consiliului sau ai Coreper nu pot participa la vot, votul membrilor în cauză nu se ia în considerare: (a) articolul 1 alineatul (3) al doilea paragraf (desfășurarea unei reuniuni în alt loc decât Bruxelles sau Luxemburg); (b) articolul 3 alineatul (7) (includerea pe ordinea de zi a unui punct diferit de cele care figurează pe ordinea de zi provizorie); (c) articolul 3 alineatul (8) (menținerea unui punct „A” ca punct „B” pe ordinea de zi, care altfel ar fi trebuit retras de pe ordinea de zi); (d) articolul 5 alineatul (2), în ceea ce privește doar prezența Băncii Centrale Europene (deliberare fără prezența Băncii Centrale Europene); (e) articolul 9 alineatul (2) primul paragraf literele (b) și (c), al doilea și al treilea paragraf [punerea la dispoziția publicului a rezultatelor voturilor, a explicațiilor voturilor, a declarațiilor înscrise în procesele-verbale ale Consiliului și a punctelor din aceste procese-verbale referitoare la adoptarea unei poziții comune în temeiul titlului VI din Tratatul privind Uniunea Europeană; punerea la dispoziția publicului a rezultatelor voturilor, a explicațiilor voturilor, a declarațiilor înscrise în procesele-verbale ale Consiliului și a punctelor din procesele-verbale menționate referitoare la alte cazuri decât cele prevăzute la alineatul (2)]; (f) articolul 11 alineatul (1) al doilea paragraf (deschiderea unei proceduri de vot); (g) articolul 12 alineatul (1) (utilizarea procedurii scrise); (h) articolul 14 alineatul (1) (decizia de a delibera și de a adopta decizii, în mod excepțional, pe baza documentelor și a proiectelor care nu sunt redactate în toate limbile) (26); (i) articolul 17 alineatul (2) literele (a) și (b) [nepublicarea în Jurnalul Oficial a unei inițiative prezentate de un stat membru în temeiul articolului 67 alineatul (1) din Tratatul CE sau al articolului 34 alineatul (2) din Tratatul privind Uniunea Europeană]; (j) articolul 17 alineatul (2) literele (c) și (d) (nepublicarea în Jurnalul Oficial a unei poziții comune adoptate în temeiul articolului 34 din Tratatul privind Uniunea Europeană sau a anumitor directive, decizii, recomandări și avize); (k) articolul 17 alineatul (4) litera (c) [publicarea în Jurnalul Oficial a oricăror măsuri de punere în aplicare a deciziilor și convențiilor menționate la articolul 34 alineatul (2) din Tratatul privind Uniunea Europeană]; (l) articolul 17 alineatul (5) (publicarea sau nu în Jurnalul Oficial a deciziilor adoptate de un organism instituit în conformitate cu un acord internațional).
(3)

Center of Health and Wellbeing (CHW) de la Woodrow Wilson School of Public and International Affairs din cadrul Universității Princeton, New Jersey, Statele Unite ale Americii trebuie considerat drept un organism ce îndeplinește condițiile necesare și, prin urmare, trebuie adăugat pe lista de agenții, organizații și instituții la care se face referire la articolul 3 alineatul (1) litera (c) din Regulamentul (CE) nr. 831/2002.
20060717

Decizia Consiliului

din 17 iulie 2006

privind semnarea și aplicarea provizorie a Acordului dintre Comunitatea Europeană și Republica Maldive privind anumite aspecte ale serviciilor aeriene

(2006/695/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 5 iunie 2003, Consiliul a autorizat Comisia să înceapă negocieri cu țările terțe pentru înlocuirea anumitor dispoziții din acordurile bilaterale existente printr-un acord comunitar.

(2) În numele Comunității, Comisia a negociat un acord cu Republica Maldive privind anumite aspecte ale serviciilor aeriene, în conformitate cu mecanismele și liniile directoare din anexa la decizia Consiliului care autorizează Comisia să înceapă negocieri cu țările terțe pentru înlocuirea anumitor dispoziții din acordurile bilaterale existente printr-un acord comunitar.

(3) Sub rezerva încheierii sale eventuale la o dată ulterioară, acordul negociat de Comisie ar trebui să fie semnat și aplicat provizoriu,

DECIDE:

Articolul 1

Semnarea Acordului dintre Comunitatea Europeană și Republica Maldive privind anumite aspecte ale serviciilor aeriene se aprobă în numele Comunității, sub rezerva deciziei Consiliului privind încheierea acordului menționat.

Textul acordului se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, sub rezerva încheierii acestuia.

Articolul 3

Până la intrarea în vigoare, acordul se aplică cu titlu provizoriu din prima zi a primei luni următoare datei la care părțile s-au informat reciproc despre îndeplinirea procedurilor necesare în acest scop.

Articolul 4

Președintele Consiliului este autorizat să procedeze la notificarea prevăzută la articolul 9 alineatul (2) din acord.

Adoptată la Bruxelles, 17 iulie 2006.

Pentru Consiliu

Președintele

E. Tuomioja

--------------------------------------------------
20060717

Decizia Consiliului

din 17 iulie 2006

privind semnarea și aplicarea provizorie a Acordului între Comunitatea Europeană și Republica Orientală a Uruguayului privind anumite aspecte ale serviciilor aeriene

(2006/848/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 5 iunie 2003, Consiliul a autorizat Comisia să inițieze negocieri cu țările terțe în vederea înlocuirii anumitor dispoziții din acordurile bilaterale existente cu un acord comunitar.

(2) Comisia a negociat, în numele Comunității, un acord cu Republica Orientală a Uruguayului privind anumite aspecte ale serviciilor aeriene în conformitate cu mecanismele și liniile directoare din anexa la decizia Consiliului de autorizare a Comisiei să inițieze negocieri cu țările terțe în vederea înlocuirii anumitor dispoziții din acordurile bilaterale existente cu un acord comunitar.

(3) Sub rezerva încheierii sale eventuale la o dată ulterioară, acordul negociat de Comisie ar trebui semnat și aplicat provizoriu,

DECIDE:

Articolul 1

Se aprobă, în numele Comunității, semnarea acordului între Comunitatea Europeană și Republica Orientală a Uruguayului privind anumite aspecte ale serviciilor aeriene, sub rezerva încheierii acordului menționat.

Textul acordului se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității.

Articolul 3

Până la intrarea în vigoare, acordul se aplică provizoriu cu începere din prima zi a primei luni următoare datei la care părțile s-au notificat reciproc cu privire la finalizarea procedurilor necesare în acest sens.

Articolul 4

Președintele Consiliului este autorizat să procedeze la notificarea prevăzută la articolul 9 alineatul (2) din acord.

Adoptată la Bruxelles, 17 iulie 2006.

Pentru Consiliu

Președintele

E. Tuomioja

--------------------------------------------------
1.

Procedura agențiilor naționale 1.1. Procedura nr. 1 Următoarele acțiuni, în cadrul cărora deciziile de selecție sunt luate de către agențiile naționale corespunzătoare, sunt gestionate prin procedura agențiilor naționale nr. 1: (a) mobilitatea persoanelor care participă la învățarea continuă, prevăzută la articolul 5 alineatul (1) litera (a); (b) parteneriatele bilaterale și multilaterale prevăzute la articolul 5 alineatul (1) litera (b); (c) proiectele unilaterale și naționale prevăzute la articolul 5 alineatul (1) litera (d), atunci când sunt finanțate în temeiul articolului 33 alineatul (4) litera (a). Cererile de asistență financiară depuse în baza acestor acțiuni sunt adresate agențiilor naționale corespunzătoare desemnate de către statele membre, în conformitate cu articolul 6 alineatul (2) litera (b). Agențiile naționale efectuează selecția și alocă asistență financiară solicitanților selectați, în conformitate cu orientările generale ce urmează să fie stabilite în temeiul articolului 9 alineatul (1) litera (c). Agențiile naționale repartizează subvenții beneficiarilor situați în statele membre respective. În cazul unui parteneriat bilateral sau multilateral, fiecare partener primește finanțare direct de la agenția sa națională. 1.2. Procedura nr. 2 Acțiunea următoare, în cadrul căreia deciziile de selecție sunt luate de către Comisie, dar procedurile de evaluare și de contractare sunt îndeplinite de către agențiile naționale corespunzătoare, este gestionată prin procedura agențiilor naționale nr. 2: — proiectele multilaterale prevăzute la articolul 5 alineatul (1) litera (c). Cererile de asistență financiară depuse în baza acestei acțiuni sunt adresate agenției naționale desemnate de către statul membru al coordonatorului proiectului, în conformitate cu articolul 6 alineatul (2) litera (b). Agenția națională a statului membru al coordonatorului proiectului realizează evaluarea cererilor și prezintă Comisiei o listă cu cererile pe care le propune spre acceptare. Comisia decide asupra listei propuse, după care agenția națională alocă asistența financiară corespunzătoare solicitanților selectați în conformitate cu orientările generale care urmează să fie stabilite în temeiul articolului 9 alineatul (1) litera (c). Înainte de depunerea listei la Comisie, agenția națională a țării în care este coordonat proiectul ia legătura cu agențiile naționale din țările tuturor partenerilor proiectului. Agențiile naționale repartizează subvenții coordonatorilor de proiecte selectați, situați în statele membre respective, care răspund de repartizarea fondurilor la partenerii implicați în proiecte.
(c)

(e)
20061204

Decizia Consiliului

din 4 decembrie 2006

privind încheierea acordului între Comunitatea Europeană și Statele Unite ale Americii de reînnoire a programului de cooperare în domeniul învățământului superior și al învățământului și formării profesionale

(2006/910/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 149 și 150 coroborate cu articolul 300 alineatul (2) primul paragraf prima teză și alineatul (3) primul paragraf,

având în vedere propunerea Comisiei,

având în vedere avizul Parlamentului European,

întrucât:

(1) Prin decizia din 24 octombrie 2005, Consiliul a autorizat Comisia să negocieze cu Statele Unite ale Americii un acord de reînnoire a programului de cooperare în domeniul învățământului superior și al învățământului și formării profesionale.

(2) Comisia a negociat, în numele Comunității, un acord cu Statele Unite ale Americii în conformitate cu directivele stabilite în anexa la decizia Consiliului menționată anterior.

(3) Comunitatea și Statele Unite ale Americii speră să obțină beneficii reciproce dintr-o astfel de cooperare, care trebuie, în ceea ce privește Comunitatea, să fie complementare programelor bilaterale între statele membre și Statele Unite ale Americii și să furnizeze o valoare adăugată europeană.

(4) Acordul a fost semnat, în numele Comunității, la 21 iunie 2006, sub rezerva încheierii sale la o dată ulterioară.

(5) Este necesar ca acordul să fie aprobat,

DECIDE:

Articolul 1

(1) Acordul între Comunitatea Europeană și Statele Unite ale Americii de reînnoire a programului de cooperare în domeniul învățământului superior și al învățământului și formării profesionale este aprobat în numele Comunității.

(2) Textul acordului se atașează la prezenta decizie.

Articolul 2

Delegația Comunității la Comisia mixtă menționată la articolul 6 din acord se compune dintr-un reprezentant al Comisiei asistat de câte un reprezentant din fiecare stat membru.

Articolul 3

Președintele Consiliului este autorizat să numească persoana împuternicită să procedeze la notificarea prevăzută la articolul 12 alineatul (1) din acord.

Adoptată la Bruxelles, 4 decembrie 2006.

Pentru Consiliu

Președintele

L. Luhtanen

--------------------------------------------------
20061204

Decizia Consiliului

din 4 decembrie 2006

privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la ajustările preferințelor comerciale în sectorul brânzei în temeiul articolului 19 din Acordul privind Spațiul Economic European

(Text cu relevanță pentru SEE)

(2006/909/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) prima teză,

având în vedere propunerea Comisiei,

întrucât:

(1) Articolul 19 alineatul (1) din Acordul privind Spațiul Economic European prevede că părțile contractante examinează toate dificultățile care ar putea apărea în schimburile lor de produse agricole și se străduiesc să găsească soluțiile potrivite.

(2) Regatul Norvegiei și Comunitatea Europeană au condus consultări bilaterale în temeiul articolului 19 alineatul (1) menționat anterior, care s-au încheiat în mod satisfăcător la 7 iunie 2006, transpunându-se într-un acord.

(3) Prin urmare, este necesar să se aprobe acest acord, întocmit sub forma unui schimb de scrisori,

DECIDE:

Articolul 1

Acordul sub formă de schimb de scrisori între Comunitatea Europeană și Regatul Norvegiei, referitor la ajustările preferințelor comerciale în sectorul brânzei, în temeiul articolului 19 din Acordul privind Spațiul Economic European, se aprobă în numele Comunității.

Textul acordului este atașat la prezenta decizie.

Articolul 2

Președintele Consiliului este autorizat să desemneze persoana (persoanele) abilitată (abilitate) să semneze acordul cu scopul de a angaja Comunitatea.

Adoptată la Bruxelles, 4 decembrie 2006.

Pentru Consiliu

Președintele

L. Luhtanen

--------------------------------------------------
20061113

Decizia Consiliului

din 13 noiembrie 2006

privind încheierea unui Protocol de modificare a Acordului de stabilizare și asociere între Comunitățile Europene și statele lor membre, pe de o parte, și Republica Croația, pe de altă parte, privind un contingent tarifar pentru importul de zahăr și de produse pe bază de zahăr originare din Croația sau din Comunitate

(2006/882/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 28 februarie 2005, Consiliul a autorizat Comisia să înceapă negocierile cu Republica Croația în vederea modificării regimurilor preferențiale privind importul de zahăr originar din Croația în Comunitate în temeiul Acordului de stabilizare și asociere între Comunitățile Europene și statele lor membre, pe de o parte, și Republica Croația, pe de altă parte [1], aprobat prin Decizia 2005/40/CE, Euratom a Consiliului și a Comisiei [2].

(2) Comisia a încheiat negocierile pentru protocolul de modificare a acordului de stabilizare și asociere. Protocolul ar trebui aprobat în consecință.

(3) Măsurile necesare punerii în aplicare a protocolului ar trebui adoptate de Comisie în conformitate cu aceeași procedură ca aceea prevăzută pentru punerea în aplicare a Regulamentului (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului [3],

DECIDE:

Articolul 1

Protocolul de modificare a Acordului de stabilizare și asociere între Comunitățile Europene și statele lor membre, pe de o parte, și Republica Croația, pe de altă parte, privind contingentele tarifare pentru zahăr și produse pe bază de zahăr originare din Croația sau din Comunitate (denumit în continuare "protocolul") este aprobat în numele Comunității.

Textul protocolului se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze protocolul prin care Comunitatea își asumă obligații.

Articolul 3

Comisia adoptă normele de aplicare a protocolului în conformitate cu procedura prevăzută la articolul 39 din Regulamentul (CE) nr. 318/2006.

Adoptată la Bruxelles, 13 noiembrie 2006.

Pentru Consiliu

Președintele

E. Tuomioja

[1] JO L 26, 28.1.2005, p. 3.

[2] JO L 26, 28.1.2005, p. 1.

[3] JO L 58, 28.2.2006, p. 1.

--------------------------------------------------
20060522

Decizia Consiliului

din 22 mai 2006

privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiunilor în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană

(2006/862/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 22 martie 2004, Consiliul a autorizat Comisia să deschidă negocieri cu alți membri ai Organizației Mondiale a Comerțului ("OMC") în temeiul articolului XXIV alineatul (6) din Acordul General pentru Tarife și Comerț (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană.

(2) Negocierile au fost purtate de către Comisie în acord cu comitetul creat în temeiul articolului 133 din tratat și luând în considerare directivele de negociere adoptate de Consiliu.

(3) Comisia a finalizat negocierile privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII ale GATT din 1994. Acest acord ar trebui aprobat,

DECIDE:

Articolul 1

Acordul sub forma unui schimb de scrisori încheiat între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană, în ceea ce privește retragerea concesiunilor specifice în legătură cu retragerea listelor de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană, se aprobă în numele Comunității.

Textul acordului sub formă de schimb de scrisori se atașează la prezenta decizie.

Articolul 2

Președintele Consiliului este autorizat să desemneze persoana (persoanele) abilitată (abilitate) să semneze acordul, prin care Comunitatea își asumă obligații [1].

Adoptată la Bruxelles, 22 mai 2006.

Pentru Consiliu

Președintele

J. Pröll

[1] Data intrării în vigoare a acordului va fi publicată în Jurnalul Oficial al Uniunii Europene.

--------------------------------------------------
Constatare

□ Există □ Am văzut □ Am avut □ Am lovit
20061113

Decizia Consiliului

din 13 noiembrie 2006

referitoare la încheierea Acordului între Comunitatea Europeană și Regatul Norvegiei privind revizuirea valorii contribuției financiare a Norvegiei prevăzută în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie (OEDT)

(2006/914/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 152, coroborat cu articolul 300 alineatul (2) primul paragraf prima teză și alineatul (3) primul paragraf,

având în vedere propunerea Comisiei,

având în vedere avizul Parlamentului European [1],

întrucât:

(1) Articolul 13 din Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri și Toxicomanie [2] prevede că Observatorul este deschis participării țărilor terțe care împărtășesc interesul Comunității și al statelor membre pentru obiectivele și realizările Observatorului.

(2) Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie a fost semnat la 19 octombrie 2000 și a intrat în vigoare la 1 ianuarie 2001 [3]. Articolul 5 din acest acord stabilește contribuția financiară a Norvegiei la lucrările Observatorului European pentru Droguri și Toxicomanie (OEDT).

(3) Norvegia a solicitat revizuirea contribuției sale financiare la lucrările OEDT, în urma extinderii Uniunii Europene.

(4) Comisia a negociat, în numele Comunității, un acord cu Norvegia privind revizuirea valorii contribuției financiare a Norvegiei prevăzute în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie.

(5) Este necesar ca acordul parafat la 11 noiembrie 2005 să fie aprobat,

DECIDE:

Articolul 1

Acordul între Comunitatea Europeană și Regatul Norvegiei privind revizuirea valorii contribuției financiare a Norvegiei prevăzute în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie (OEDT) se aprobă în numele Comunității.

Textul acordului se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații.

Articolul 3

Președintele Consiliului este autorizat să numească persoana împuternicită (persoanele împuternicite) să trimită nota diplomatică prevăzută la articolul 3 din acord.

Articolul 4

Prezenta decizie se publică în Jurnalul Oficial al Uniunii Europene.

Adoptată la Bruxelles, 13 noiembrie 2006.

Pentru Consiliu

Președintele

E. Tuomioja

[1] Aviz emis la 24 octombrie 2006 (nepublicat încă în Jurnalul Oficial).

[2] JO L 36, 12.2.1993, p. 1. Regulament, astfel cum a fost modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).

[3] JO L 257, 11.10.2000, p. 24.

--------------------------------------------------